‫- סדרה תיעודית מקורית של NETFLIX -‬
‫בחיים שלי כשזה מגיע לתיקון ה-14,‬
‫כנראה שאין רגע משמעותי יותר‬ ‫מהמקרה של לאבינג נגד וירג'יניה.‬
‫היי, אני מרתה ג'ונס,‬
‫פרופסור להיסטוריה‬ ‫באוניברסיטת ג'ונס הופקינס.‬
‫- מילדרד וריצ'רד לאבינג -‬
‫ב-1967, ב-18 מדינות‬
‫הנישואים בין לבנים‬ ‫ובין אלה שאינם לבנים לא הוכרו.‬
‫לאבינג נגד וירג'יניה‬
‫הוא הרגע בו בית המשפט העליון של ארה"ב‬
‫הביא סוף־סוף לביטול החוקים‬ ‫נגד נישואי תערובת.‬
‫אבל…‬
‫ההורים שלי התחתנו ב-1957,‬ ‫עשר שנים קודם לכן.‬
‫אימא שלי, אישה אמריקאית לבנה,‬
‫אבא שלי, גבר אפרו-אמריקני,‬
‫הם לא יכלו להתחתן במדינת הבית שלו.‬
‫הם התחתנו בניו יורק.‬
‫הם היו לבוז וללעג.‬
‫אנחנו, הילדים שלהם, היינו מסומנים…‬
‫אומללים ואף גרוע מזה.‬
‫אני ילדה של לאבינג נגד וירג'יניה,‬
‫שזה אומר…‬
‫כאשר אני מנסה למצוא…‬
‫הגיון בחיים שלי…‬
‫לעזאזל.‬
‫אמרת לי שזה מה שיקרה.‬
‫רק שנייה.‬
‫- פרק 14 -‬
‫- הגנה שווה -‬
‫לאבינג, אנו מודים לכם על התיקון ה-14.‬
‫זה סעיף ההגנה השווה,‬ ‫שבפירוש עתיד להיות הכלי‬
‫לשיח על אי שוויון בפני החוק.‬
‫התיק מעניק למשפחה שלי סוג של…‬
‫לגיטימציה.‬
‫אז כשאני חושבת על הסיפור שלי,‬
‫אני חושבת על האנשים שניהלו את אותם מאבקים‬ ‫בלתי נלאים ולעיתים קרובות כפויי טובה‬
‫להפיח בחוקה‬
‫איזושהי משמעות‬ ‫שעוזרת לחיים שלי להיות הגיוניים.‬
‫זה הסיפור שלי.‬
‫התכנסנו כאן היום‬
‫כדי לחגוג את נישואי התיקון ה-14‬
‫ונישואים.‬
‫נישואים הם סמל לאהבה שלכם,‬ ‫למחויבות שלכם, וזה חיבור חוקי.‬
‫הממשלה מאמינה שנישואים‬ ‫הם כה חיוניים לחברה שלנו,‬
‫שהיא מעניקה לזוגות נשואים‬ ‫הטבות והגנות משפטיות‬
‫ששומרות על שלמות המשפחה.‬
‫אתם אולי לא יודעים זאת, אבל לנישואים‬ ‫ולתיקון ה-14 יש היסטוריה ארוכה יחד.‬
‫לפני מלחמת האזרחים, לאלה שהיו‬ ‫משועבדים לא הייתה זכות חוקית להינשא.‬
‫ללא ההכרה המשפטית הזו,‬
‫הם היו עלולים להיקרע‬ ‫מבני זוגם וילדיהם בכל עת.‬
‫רק לאחר האמנציפציה‬ ‫ועם ההגנות של התיקון ה-14,‬
‫אנשים משועבדים לשעבר יכלו‬ ‫סוף־סוף להתחתן באופן חוקי.‬
‫וכך, כשנישואים חד־מיניים‬ ‫מגיעים לפני בית המשפט ב-2015,‬
‫לא מדובר רק באהבה.‬
‫מדובר בלהיראות ולהתקבל על ידי הממשלה‬
‫כאזרחים מלאים ושווים.‬
‫החוקים הנוכחיים נותנים את הבחירה להיות‬ ‫הטרוסקסואל וחוקי, או הומוסקסואל ולא חוקי.‬
‫אתה זוכר איך הרגשת‬ ‫כשהבנת לראשונה שאתה הומוסקסואל?‬
‫מפוחד.‬
‫לא רציתי להיות שונה.‬
‫לא רציתי לבלוט.‬
‫רציתי שכל מה שהיה לאחרים יהיה גם לי.‬
‫לא יותר ולא פחות.‬
‫- אהבה -‬
‫הייתי אומר שהפעם הראשונה‬ ‫שהתחלתי לדעת שאני שונה…‬
‫- ג'ים אוברגפל -‬
‫…הייתה כנראה כשהייתי בן שמונה או תשע.‬
‫אני זוכר שאחרי שהמשפחה סיימה לעיין‬ ‫בקטלוגים של סירס או של ג'יי.סי. פני,‬
‫והם נזרקו לפח,‬
‫הייתי דג את הקטלוגים האלה מהאשפה.‬
‫עשיתי את זה כי רציתי‬ ‫לגזור את הדפים של תחתוני גברים.‬
‫לא ידעתי למה, פשוט ידעתי‬ ‫שאני רוצה את העמודים האלה.‬
‫הייתה להם משמעות עבורי.‬
‫אבל גם הבנתי שהרגשתי…‬
‫תחושה של בושה, כאילו איכשהו‬ ‫ידעתי שזה לא בסדר לעשות את זה.‬
‫ותחושת הבושה הזאת בסוף השתלטה עליי‬
‫ושרפתי את התמונות האלה בפחית קפה במרתף.‬
‫בחטיבת הביניים, שרתי במקהלה,‬ ‫הופעתי במחזות זמר,‬
‫דברים סטריאוטיפים לגייז.‬
‫לא עסקתי בספורט.‬
‫פשוט אחד מהילדים שענה על הרבה‬ ‫מהפרמטרים האלה של, "הוא בטח גיי."‬
‫ככל שהתבגרתי, דלתות הארון קצת נפתחו,‬
‫אבל מאוד מהר טרקתי אותן בחזרה‬
‫כי בשלב הזה עדיין הייתי‬ ‫בתהליכי השלמה עם היותי גיי.‬
‫- ג'יימס בלדווין, סופר / אקטיביסט -‬
‫"גילוי העדפה מינית לא חייבת להיות טראומה.‬
‫זאת טראומה כי זאת חברה כל כך טראומטית."‬
‫אף אחד לא יודע כאשר מדובר בהומוסקסואל.‬
‫הוא עשוי להיראות נורמלי,‬
‫זה עשויי להיות מאוחר מדי‬ ‫כשתגלו שהוא חולה נפש.‬
‫מחלה שלא נראית לעין כמו אבעבועות שחורות,‬
‫אבל לא פחות מסוכנת ומדבקת,‬
‫מחלה של הנפש.‬
‫אם המיניות של הגבר נעלמת,‬
‫אז האפשרות שלו, תקוותו לאהבה גם היא נעלמת.‬
‫"האדם שמוכנה סטרייט‬ ‫לא באמת בטוח יותר ממני.‬
‫לאהוב כל אחד,‬
‫להיות אהוב על ידי כל אחד, זאת סכנה עצומה,‬
‫אחריות עצומה."‬
‫זה מסע ששני אנשים צריכים לעשות‬
‫זה עם זה.‬
‫הפעם הראשונה שפגשתי את ג'ון‬ ‫הייתה כמה חודשים לפני שיצאתי מהארון,‬
‫הוא הרגיש כל כך נוח עם עצמו‬ ‫כגבר גיי מוצהר, שזה הפחיד אותי.‬
‫אבל הייתי עדיין בארון, כך שזה היה אחד‬ ‫מאותם רגעים שבהם פוגשים חבר של חבר.‬
‫דיברנו קצת וזהו.‬
‫בשלב ההוא, פשוט לא הייתי מוכן‬ ‫להודות בפני מישהו אחר שאני גיי.‬
‫בפעם השנייה שג'ון ואני נפגשנו, התחלנו לדבר‬
‫ובשלב מסוים ג'ון אמר, "טוב, ג'ים,‬ ‫בחיים לא היית יוצא עם מישהו כמוני."‬
‫ואני עדיין לא יודע מאיפה הייתה לי‬ ‫התבונה או האומץ להגיב כפי שהגבתי,‬
‫אבל אמרתי, "ג'ון,‬ ‫איך אתה יודע? מעולם לא שאלת."‬
‫אבל הוא לא שאל,‬ ‫אז זאת הייתה פגישה מספר שתיים.‬
‫בפעם השלישית,‬
‫חזרתי לסינסינטי לחגים,‬
‫וג'ון ערך מסיבה לערב השנה החדשה.‬
‫אז הלכתי למסיבה בבית‬ ‫של ג'ון ונפגשנו בפעם השלישית‬
‫ומעולם לא עזבתי.‬
‫ג'ון ואני תמיד התבדחנו שעבורנו‬ ‫זאת לא הייתה אהבה ממבט ראשון,‬
‫אלא אהבה ממבט שלישי.‬
‫פגשתי את ג'ים ומאוד אהבתי אותו,‬
‫- פאולט "טוטי" רוברטס,‬ ‫דודתו של ג'ון ארתור -‬
‫אבל הדבר שגרם לי לאהוב אותו‬ ‫יותר מכול היה שבכל חייו של ג'ון,‬
‫מעולם לא ראיתי אותו כל כך מאושר.‬
‫אלה היו פשוט חיים מאושרים‬ ‫של לחיות בסינסינטי‬
‫ורק להיות זוג ולהכיר חברים.‬
‫די משעמם.‬
‫אבל בתקופה ההיא, סינסינטי לא הייתה‬ ‫מקום נהדר עבור קהילת הלהטב"ק,‬
‫או לכל קהילה שהייתה שונה.‬
‫- הומוסקסואליות היא חילול רצון האל -‬
‫כשמדובר בזכויות הלהטב"ק,‬
‫סינסינטי בשנות ה-80 וה-90‬ ‫הייתה דומה מאוד לסינסינטי בשנות ה-50,‬
‫או כל עיר גדולה אחרת בארה"ב באותה תקופה.‬
‫המסר לאזרחי הלהטב"ק שלה הוא להיות בשקט,‬
‫הישארו חבויים או צאו מהעיר.‬
‫אמריקה, את במיטבך!‬
‫אמריקה את במיטבך בסינסינטי!‬
‫- סינסינטי, עיר ה"בְּלוּ צִ'יפּ" -‬
‫כבר 40 שנה שאני אומר לסטודנטים‬ ‫שרוצים להיות עו"ד לזכויות האזרח,‬
‫- אל גרהרדשטיין, עו"ד לזכויות האזרח -‬
‫אם אתם באמת רוצים‬ ‫את העבודה, לכו למערב התיכון.‬
‫כשעברנו לסינסינטי,‬ ‫עדיין נערכו בה מפגשי קלן,‬
‫שרפו צלב בכיכר המזרקה.‬
‫גלריית אמנות בסינסינטי והמנהל שלה‬
‫הועמדו היום בסינסינטי למשפט באשמת תועבה.‬
‫תערוכת מאפלתורפ הייתה דוגמה‬
‫לאיפה בדיוק הייתה סינסינטי באותו זמן.‬
‫זה היה יותר מדי בשביל העיר.‬
‫היינו בתקופה מאוד חשוכה.‬
‫והרגשתי כעורך דין מתחיל לזכויות האזרח,‬
‫שהייתה לי כמות עבודה עצומה לעשות.‬
‫התחלתי לייצג אנשים בעלי הכנסה נמוכה‬ ‫ביחס למדיניות הרווחה.‬
‫ארגנו פרויקט תעסוקתי‬ ‫כדי לנסות לעזור לאנשים למצוא עבודה.‬
‫רציתי לוודא שהחלום האמריקאי נגיש לכולם.‬
‫אחרי כמה שנים, התחלתי לפגוש אנשים,‬
‫שפוטרו רק מפני שהם היו גייז.‬
‫הבאתי לפני בית המשפט‬ ‫מקרה אחרי מקרה, בניסיון למצוא דרכים‬
‫להשיג להם הגנה שווה לפי החוק הקיים.‬
‫בכל התביעות האלה הפסדתי.‬
‫אז החלטנו להתחיל לדפוק‬ ‫על הדלת של מועצת העיר סינסינטי.‬
‫הבאנו את כל אותם הלקוחות‬
‫והם הסבירו איך זה הרגיש להיות מפוטרים‬ ‫בשל מצב שאין לך כל שליטה עליו,‬
‫- המועצה מאשרת צו זכויות אדם -‬
‫והצלחנו לשכנע את המועצה‬ ‫להעביר צו זכויות אדם.‬
‫זה היה ענק.‬
‫אי אפשר לפטר מישהו רק בגלל שהוא גיי.‬
‫זה היה יום נהדר וכולנו חגגנו.‬
‫אבל…‬
‫על חגיגות השמחה שלנו‬
‫העיב הענן האפל‬ ‫של "אזרחים לערכים קהילתיים".‬
‫החוק לזכויות האזרח מ-1964‬ ‫זיהה אנשים על בסיס‬
‫משהו שניתן לראות, שניתן לזהות,‬
‫לא על התנהגות.‬
‫ומישהו שיבוא‬
‫ויטען למעמד של מיעוט על בסיס של התנהגות,‬
‫תחשבו מה זה יעשה.‬
‫זה פותח תיבת פנדורה.‬
‫הכוחות האלה שהתייצבו נגדנו‬
‫הציעו תיקון לחוקי העיר שנקרא פרק 12.‬
‫- הצעת תיקון לחוקי העיר של סינסינטי -‬
‫הנוסח של התיקון המוצע הוא להלן:‬ ‫"העיר סינסינטי לא רשאית לחוקק כל צו,‬
‫תקנה, חוק או מדיניות‬
‫שקובעת שנטייה הומוסקסואלית‬
‫מספקת לאדם בסיס לאיזושהי טענה ליחס מועדף."‬
‫- זכויות הגייז בוטלו ע"י הבוחרים -‬
‫סעיף 12 עבר עם 64 אחוז מהקולות‬ ‫וביטל את צו זכויות האדם בסינסינטי…‬
‫- מצביעי סינסינטי‬ ‫דוחים זכויות להומוסקסואלים -‬
‫ואסר לנצח על העיר להציע הגנה מכל סוג שהוא…‬
‫- זכויות הגייז "נמחקו" -‬
‫…למה שהם קראו הומוסקסואלים, ביסקסואלים,‬
‫או לסביות.‬
‫הפכנו באופן רשמי לעיר‬ ‫הכי לא ידידותית לגייז במדינה.‬
‫עצם זה שהתיקון עבר הייתה פגיעה קשה.‬ ‫בנוסף לכך הבנו שחברינו האזרחים‬
‫חשבו שלא מגיעות לנו הגנות מכל סוג שהוא.‬
‫הם מוכנים לקרב כי הם‬ ‫לא מקבלים הטבות וזכויות מסוימות.‬
‫יש שם משהו לקוי באופן חריג,‬
‫ואני לא חושב שזה נורמלי.‬
‫הייתה אפליה רבה וכעס כלפי קהילת הלהטב"ק.‬
‫זה מגעיל אותך לומר,‬ ‫"הוא הומו" או "היא לסבית".‬
‫זה צריך להישאר בבית שלכם. בהחלט.‬
‫בסביבה הזאת,‬
‫ציפו מאנשי הלהטב"ק להיות שקטים,‬ ‫לא לעורר מהומה ופשוט להשתלב.‬
‫אם אתם נראים בצורה מסוימת,‬ ‫אם אתם מתנהגים בצורה מסוימת, אתם בסדר.‬
‫היינו בסדר כי לא נופפנו‬ ‫בדגל הגאווה הפרטי שלנו.‬
‫השתלבנו במה שהאנשים בסינסינטי‬ ‫ציפו משני בחורים לבנים צעירים.‬
‫זאת הייתה תקופה מפחידה‬ ‫להיות גיי בעיר הזאת.‬
‫היינו העיר היחידה באמריקה‬
‫עם הצהרה רשמית של שנאה נגד גייז.‬
‫איך זה יכול להיות חוקי באמריקה?‬
‫כשייסדנו את הממשלה שלנו בפעם השנייה,‬
‫וזאת מהותו של התיקון ה-14,‬
‫אמרנו שכל האנשים זכאים‬ ‫להגנה שווה על פי החוק.‬
‫אז תבענו כדי לאתגר את חוקיותו של סעיף 12.‬
‫- סינסינטי חדשות חמש -‬
‫ערב טוב. קרב זכויות הגייז‬ ‫בסינסינטי לא הסתיים ביום הבחירות.‬
‫מומחים משפטיים רבים חושבים שחקיקה מסוג זה‬
‫אולי לא תעמוד במבחן החוקתי.‬
‫אבל יש אתגר ענק בתיק‬ ‫הזה שעדיין לא דיברנו עליו.‬
‫וזה שב-1986,‬
‫בית המשפט העליון של ארה"ב‬ ‫פסק בתיק באוורס נגד הארדוויק.‬
‫אדוני נשיא בית המשפט העליון,‬ ‫יהי רצון וזה ירצה את בית המשפט,‬
‫התיק הזה מציג את השאלה האם או לא‬
‫יש זכות בסיסית לעסוק‬ ‫במעשי סדום הומוסקסואלים בהסכמה.‬
‫האם אנחנו באמת מתדיינים‬ ‫על פעילות מינית בהסכמה?‬
‫אני רק אומר, שאם מישהו ניסה לומר לכם‬
‫שמה שאתם עושים‬ ‫בחדר השינה שלכם הוא לא חוקי,‬
‫כלומר, אני בטוח שזה היה מטריד אתכם.‬
‫אתם מכירים את הרגע בקומדיה‬ ‫רומנטית שבו הכול משתבש?‬
‫הבחורה שופכת קפה על הבחור,‬
‫או שהבחור מתוודה על אהבתו‬ ‫לבחורה שניות לפני החתונה שלה.‬
‫בשביל מייקל הארדוויק,‬
‫הקומדיה הרומנטית שלו מאוד משתבשת‬
‫כששוטר נכנס לזמן הפרטי‬ ‫שבינו ובין החבר שלו.‬
‫וב-1982 בג'ורג'יה,‬
‫פעולות פרטיות מסוימות יכולות‬ ‫להביא לעונש של עד 20 שנה בכלא,‬
‫אבל למרות שהאישומים בוטלו,‬
‫עבור מייקל, הקרב שלו רק התחיל.‬
‫הוא תבע את מדינת ג'ורג'יה ובסופו של דבר‬ ‫התיק שלו הגיע לבית המשפט העליון.‬
‫עורכי הדין של הארדוויק טוענים שהתיקון ה-14‬
‫מגן על זכותו של אדם לפרטיות,‬
‫שבהחלט כוללת את חדר שינה שלו.‬
‫אז איך הגענו לכאן?‬
‫נחזור לתיקון ה-14, חלק ראשון.‬
‫הטענה הייתה שחוק שהופך פעילות מינית לפשע,‬
‫שולל מהפרט חופש ללא הליך הוגן.‬
‫זאת הכוונה שיש לכם את הזכות‬ ‫להחליט את מי אתם רוצים לאהוב.‬
‫אולי זה לא כתוב,‬
‫אבל זה כל כך חשוב‬ ‫שפשוט נניח שזה נמצא בחוקה.‬
‫בית המשפט בהחלטה צמודה של חמש לארבע‬
‫פסק שטענתם של הומוסקסואלים‬ ‫שזכותם לקחת חלק במעשה סדום‬
‫אינה מוגנת על ידי החוקה.‬
‫השופט וייט תהה אם בית המשפט יתבקש עכשיו‬
‫לתת אישור לניאוף ולגילוי עריות.‬
‫בית המשפט העליון אומר שלפי התיקון ה-14,‬ ‫אלה אינן זכויות שמוגנות על ידי החוקה.‬
‫- ק. סייבל רחמן, פרופסור,‬ ‫ביה"ס למשפט של ברוקלין -‬
‫ירו בי בווייטנאם וחזרתי‬
‫והם אומרים לי שהחוקה לא שייכת לי‬
‫ואני אומר שטוי**!‬
‫הרבה אנשים השוו את זה לפלסי או לדרד סקוט,‬
‫- דרד סקוט, שנות ה-1850,‬ ‫מייקל הארדוויק, 1986 -‬
‫החלטה של בית המשפט העליון‬ ‫שמחזירה אותם למעמד של אזרחים סוג ב'.‬
‫צדק שווה לפי החוק!‬ ‫אנחנו לא מקבלים זכויות שוות!‬
‫למעשה בית המשפט אומר שאין הגנה לגייז.‬
‫אפשר לעצור אותם…‬
‫- גארט אפפס,‬ ‫פרופסור למשפטים, אונ' בולטימור -‬
‫…על התנהגות מינית הומוסקסואלית.‬
‫זאת הייתה אחת ההחלטות‬ ‫המחפירות ביותר במאה ה-20.‬
‫אחד מהעצורים היה מייקל‬ ‫הארדוויק מאטלנטה, ג'ורג'יה.‬
‫באוורס היה מחסום ענק להתקדמות.‬
‫- שיקגו -‬
‫זה נתן רישיון לממשלה שלנו‬ ‫לאפליה כנגד גייז.‬
‫וכך, בכל פעם שהעליתי‬ ‫את הרעיון לשוויון זכויות לגייז,‬
‫הוטח בפני פסק הדין של באוורס.‬
‫והביטו וראו, זה מה שקרה‬ ‫בבית המשפט הפדרלי השישי לערעורים.‬
‫- "עמותת השוויון"‬ ‫נגד העיר סינסינטי, 1993-1995 -‬
‫"מר גרהרדשטיין,‬
‫מאז באוורס כל בית משפט פדרלי‬ ‫לערעורים שהתייחס לנושא‬
‫קבעו שהומוסקסואלים אינם זכאים‬ ‫להגנה חוקתית מיוחדת כציבור מיוחד,‬
‫משום שזה די קשה לזהות‬ ‫הומוסקסואליות באדם כלשהו. נכון?‬
‫איך נהיה מסוגלים לזהות מי הם?"‬
‫אני זוכר את העימות הזה‬
‫ואני זוכר את הקושי שהיה‬ ‫לשופטת קנדי עם הנקודה הזאת‬
‫כאילו… שהיא רצתה לדעת…‬
‫מי הם היו.‬
‫"הומוסקסואלים רבים‬ ‫מסתירים בהצלחה את נטייתם המינית‬
‫ובגלל שהומוסקסואלים‬ ‫לא ניתנים לזיהוי ממבט ראשון‬
‫אלא אם הם בוחרים להיות מזוהים‬ ‫לפי ההתנהגות שלהם,‬
‫הם לא יכולים להוות ציבור מיוחד."‬
‫אני חייתי מחדש את החלק הזה של הוויכוח‬
‫ואני רוצה משפט חוזר,‬
‫כי אני רוצה לפנות ל…‬
‫אני רוצה לפנות לקהל.‬
‫אולם בית המשפט היה מלא.‬
‫ואני רוצה לבקש מכל הגייז לעמוד.‬
‫הם היו סביבה.‬
‫ואז חשבתי, "זה לא הוגן."‬
‫כלומר, אנו עדיין חיים מתחת לבאוורס.‬
‫אולי פשוט להיות מזוהים יעמיד אותם בסיכון.‬
‫זכינו באפס הגנה‬
‫לאנשים האלה.‬
‫כשאתה מפסיד תיק בעל חשיבות כזאת,‬
‫כשאתה משאיר עיר כל כך חסרת הגנה,‬
‫כשאתה עוזב אנשים בודדים כל כך,‬
‫קשה לא לקחת את זה אישית.‬
‫חוסר נראות.‬
‫קבוצות שוליים מרגישות‬ ‫את זה לעתים קרובות מדי.‬
‫העור של אנשים שחורים‬ ‫הפך אותנו לכל כך בלתי נראים לחברה‬
‫שהיינו צריכים לצבוע את קיומנו ברחובות.‬
‫- חיי שחורים נחשבים -‬
‫בניגוד לקהילה השחורה,‬
‫חוסר הנראות של קהילת הלהטב"ק‬ ‫נובעת מההכרח להתחבא.‬
‫הם נאלצו לחיות בארון או להתמודד עם רדיפה,‬
‫להיעצר, להיות מפוטרים,‬ ‫מנודים ממשפחותיהם או גרוע מזה.‬
‫ובגלל שהם נאלצו להתחבא,‬
‫החברה אומרת לנו שהם פשוט לא קיימים.‬
‫אומנות של אנשי להטב"ק מדוכאת או מקודדת,‬
‫- בורות = פחד, שתיקה = מוות -‬
‫זהותם נמחקת מההיסטוריה.‬
‫כפי שאומרת המשוררת‬ ‫ומחברת המסות הלהטב"קית, אדריאן ריץ',‬
‫"כשמישהו מתאר את העולם‬ ‫ואתם לא נמצאים בתוכו,‬
‫ישנו רגע של חוסר איזון נפשי,‬
‫כאילו שהבטתם במראה ולא ראיתם שום דבר."‬
‫אתם יכולים לדמיין את זה?‬
‫ובכן, הדבר העצוב הוא‬ ‫שיותר מדי אנשים כן יכולים.‬
‫למרבה הפלא, סינסינטי באמת התחילה להשתנות‬
‫בתחילת שנות האלפיים.‬
‫בצורה איטית אבל בטוחה,‬ ‫ההתייחסות לקהילת הלהטב"ק השתפרה.‬
‫אני חושב שהגדלנו את מספר‬ ‫האנשים המתקדמים מחשבתית‬
‫שרצו להפוך את סינסינטי למקום טוב יותר.‬
‫אבל ג'ון ואני, מעולם לא היינו,‬ ‫מה שהייתי קורא לו, אקטיביסטים.‬
‫לא תרמנו לקמפיינים.‬
‫לא ניהלנו קמפיין למען אף אחד.‬
‫לא עשינו שום דבר כזה.‬
‫במובנים מסוימים אני חושב‬ ‫שהיינו קצת גרושים מהמציאות‬
‫בכך שלא היינו מעורבים פוליטית‬ ‫כפי שאולי היינו צריכים להיות.‬
‫אבל במובנים מסוימים, אני חושב‬ ‫שלחיות באופן גלוי כזוג גייז מוצהר‬
‫זהו באמת מעשה פוליטי.‬
‫פשוט בלהיות עצמך, אתה עוזר לאנשים ללמוד,‬
‫"להטב"ק לא באמת שונים ממני.‬
‫ואני חשבתי שהם מפחידים ונוראיים,‬
‫אבל לא, הם באמת רק חיים את חייהם.‬
‫ולמרות שאולי מדובר בשני גברים,‬
‫החיים שלהם לא באמת‬ ‫כל כך שונים מהחיים שלי."‬
‫יש אנשים שמרגישים‬ ‫שתנועת הלהטב"ק התרחשה במהירות.‬
‫ממש במהירות.‬
‫אני מבינה את זה.‬
‫אבל בין אם כמה אמריקאים מבינים זאת או לא,‬
‫היא לא נוצרה יש מאין.‬
‫- מצעד הגאווה -‬
‫עשרות שנים של מאמץ הושקעו בתנועת הלהטב"ק.‬
‫בתחילת שנות ה-2000,‬ ‫אמריקאים ראו יותר דמויות להטב"ק בטלוויזיה.‬
‫אני גיי.‬
‫החדשות החלו לשתף סיפורים שקשורים ללהטב"ק.‬
‫בחיים הפרטיים של אנשים,‬
‫חברים ובני משפחה התחילו לצאת מהארון.‬
‫אז אם מישהו אומר שתנועת‬ ‫הלהטב"ק התרחשה מהר מדי,‬
‫זכרו שבמשך דורות,‬
‫פעילי להטב"ק נלחמו למען הכרה.‬
‫ועכשיו כולנו נהנים מפירות עמלם.‬
‫- סטרייט אבל לא צר אופקים -‬
‫- "עמותת השוויון"‬ ‫נגד העיר סינסינטי, 1993-1995 -‬
‫- לורנס נגד טקסס, 2003 -‬
‫לורנס נגד טקסס, בסדר.‬
‫אז, ב-86, באוורס נגד הארדוויק,‬
‫בית המשפט אומר, שאם מדינה רוצה לראות‬ ‫פעילות מינית בין בני אותו מין כפשע, בבקשה.‬
‫אז נקפוץ כמה שנים קדימה ללורנס נגד טקסס.‬
‫בלורנס היו שני מבוגרים‬
‫שנעצרו ונאשמו בפשע,‬
‫כי באופן פרטי הם ביצעו פעילות מינית‬
‫ומדינת טקסס אמרה שיש לה‬ ‫את הסמכות לראות בזה פשע.‬
‫ביהמ"ש בלורנס בוחן חוק המדינה‬
‫שדומה מאוד לפסיקת באוורס נגד הארדוויק.‬
‫והשאלה לבית המשפט עכשיו היא:‬
‫האם החוק הזה מפר את סעיף‬ ‫ההליך הוגן של התיקון ה-14?‬
‫ב-2003, לבית המשפט העליון‬ ‫יש ארבעה שופטים ליברלים‬
‫וחמישה שופטים שמרנים.‬
‫אבל אחד מהם, אנתוני קנדי,‬
‫רואה את התיקון ה-14‬ ‫בצורה מעט שונה מחבריו השמרנים.‬
‫"העותרים זכאים שחייהם הפרטיים יכובדו.‬
‫הזכות שלהם לחירות לפי סעיף ההליך ההוגן‬
‫מעניקה להם את הזכות המלאה לעסוק במעשיהם‬
‫ללא התערבותה של הממשלה."‬
‫מה שהשופט קנדי כותב בשמו של בית המשפט,‬ ‫עושה משהו באמת מעניין ושונה,‬
‫ואומר, אנחנו צריכים לשים לב לכבוד של הפרט.‬
‫אנחנו מסכמים שהמקרה הזה צריך להיפתר,‬ ‫בכך שנקבע אם העותרים היו חופשיים כמבוגרים,‬
‫לקחת חלק בפעילות הפרטית‬ ‫הזאת במימוש חירותם,‬
‫לפי סעיף ההליך הוגן של התיקון ה-14.‬
‫בית המשפט אמר שאי אפשר להוציא אל מחוץ לחוק‬
‫את חייהם האינטימיים של אנשים‬ ‫רק בגלל שאתם לא מסכימים איתם.‬
‫אתם חייבים להראות שזה פוגע‬ ‫בחברה בדרך כלשהי, ואין ראיות לכך.‬
‫גייז חיים כמו כולם.‬
‫המחויבות שלנו היא להגדיר את החירות של כולם‬
‫לא לחייב את הקוד המוסרי שלנו.‬
‫באוורס לא היה נכון כשהוחלט‬ ‫והוא לא נכון גם היום.‬
‫- בית המשפט מבטל‬ ‫את האיסור על יחסי מין של גייז -‬
‫הוא לא צריך להישאר כתקדים מחייב.‬
‫- חוק הגייז של טקסס נפסל -‬
‫באוורס נגד הארדוויק‬ ‫היה צריך, וכעת הוא מבוטל.‬
‫- הניצחון כל כך מתוק -‬
‫זאת אחת הפעמים הבודדות שבהן בית המשפט‬ ‫מבטל תקדים קודם והולך בכיוון ההפוך.‬
‫ולראשונה בית המשפט אומר‬
‫שהזכות לבחור את שותפך‬ ‫היא אחת מהזכויות הבסיסיות‬
‫שמוגנות ע"י סעיף ההליך הוגן בתיקון ה-14.‬
‫- בית משפט של מתרוממים -‬
‫אבל הייתה מחלוקת בתוך בית המשפט.‬
‫השופט סקליה הגיש חוות דעת נוגדת…‬
‫סקאליה קרא מהדוכן,‬
‫שזה משהו ששופטים עושים‬
‫רק כשהם מאוד לא מרוצים מהתוצאות.‬
‫"אמריקאים רבים לא רוצים‬ ‫שהומוסקסואלים יהיו שותפים בעסקים שלהם,‬
‫מדריכי צופים לילדיהם, או דיירים בביתם.‬
‫הם רואים בזה כהגנה על עצמם ועל משפחותיהם‬
‫מפני אורח חיים שהם חושבים‬ ‫שהוא לא מוסרי והרסני."‬
‫בית המשפט הטמיע כל כך את תרבות‬ ‫האנטי-אנטי-הומוסקסואלית של מקצוע המשפט‬
‫"…שלכאורה אינו מודע שעמדותיה‬ ‫של אותה תרבות היא לא הזרם המרכזי."‬
‫הוא אמר שבית המשפט נשבה בידי אליטיסטים,‬
‫שהוא נתפס על ידי האג'נדה ההומוסקסואלית,‬
‫ושאין כל מקום שהוא יתערב במלחמת התרבות.‬
‫הרשו לי להבהיר שאין לי‬ ‫שום דבר נגד הומוסקסואלים…‬
‫"או כנגד כל קבוצה אחרת שמקדמת‬ ‫את האג'נדה שלהם באמצעים דמוקרטיים,‬
‫אבל לשכנע את עמיתנו האזרחים זהו דבר אחד‬
‫וכפיית דעתו של אחד בהיעדר רוב דמוקרטי…"‬
‫…זהו משהו אחר.‬
‫סקאליה אמר בשנים שלאחר לורנס,‬
‫אם אני לא יכול לחוקק חוקים‬ ‫נגד התנהגות שאני חושב שאינה מוסרית‬
‫רק משום שאני חושב שהיא אינה מוסרית,‬
‫אני לא יכול לנהל מערכת משפטית הגיונית,‬ ‫כי החוק צריך להיות מבוסס על מוסר חברתי.‬
‫ובכן, לורנס, כפי שנכתב,‬
‫הסיר את אי-ההסכמה החברתית‬ ‫המסוימת הזאת מהשולחן.‬
‫ברגע שנקבע שהיחסים האלה‬
‫שהם שווים במכובדות שלהם‬ ‫לאלה שבין בני זוג מהמין השני,‬
‫אז השאלה הבאה תהיה:‬
‫מה הסיבה שלכם לומר‬ ‫שאנחנו לא יכולים להתחתן?‬
‫היסטוריה קצרה של נישואי גייז בארה"ב:‬
‫שני סטודנטים אקטיביסטים,‬ ‫ריצ'רד בייקר וג'יימס מייקל מקונל,‬
‫הגישו בקשה לרישיון נישואים במינסוטה.‬
‫- בייקר ומקונל, 1975 -‬
‫הם נדחו על ידי הפקיד ועל ידי בתי המשפט,‬
‫אבל אז בקולורדו, פקידה אחרת, קלהלה רורקס,‬
‫ששמה ייחודי כמו מקומה בהיסטוריה,‬
‫עשתה את הבלתי נתפס:‬
‫את עבודתה.‬
‫אחד הזוגות שקלהלה חיתנה באופן חוקי‬
‫היה ריצ'רד אדמס, אמריקאי,‬ ‫וטוני סאליבן, אוסטרלי, כמוני.‬
‫שלום.‬
‫אבל אפילו עכשיו, כשהוא נשוי כחוק,‬ ‫הגרין קארד נשלל מטוני.‬
‫הממשלה הפדרלית טענה שהם‬
‫"לא הצליחו להוכיח שקשר נישואים בתום לב‬
‫יכול להתקיים בין שני מתרוממים."‬
‫ובתגובה למכתב המקסים הזה,‬
‫טוני וריצ'רד הגישו את התביעה הראשונה‬
‫שמבקשת הכרה פדרלית בנישואים חד־מיניים.‬
‫הם הפסידו.‬
‫ואז הגיעו שנות ה-90‬
‫הנשיא קלינטון חותם על "חוק הגנת הנישואים",‬
‫האוסר על הכרה בנישואים חד־מיניים.‬
‫בסופו של דבר הוא שינה את דעתו,‬
‫כמובן, זה היה אחרי שהוא סיים‬ ‫את תפקידו, אז זה היה בטוח.‬
‫מבחינה פדרלית, חוק הגנת הנישואים‬ ‫המשיך להתקיים תחת הנשיא בוש,‬
‫אבל למדינות הייתה דעה אחרת, הם הובילו‬ ‫את המתקפה להפוך נישואי גייז לחוקיים.‬
‫כל הנישואים עכשיו שווים.‬
‫למרות חוק הגנת הנישואים,‬
‫בתי המשפט במסצ'וסטס ובהוואי‬
‫פסקו לטובת נישואים חד־מיניים,‬
‫אבל ישנה תגובת נגד.‬
‫וב-2004, 13 מדינות ברחבי ארה"ב‬ ‫מאמצות את האיסור על נישואים חד־מיניים,‬
‫כולל אורגון, מישיגן, קנטקי,‬ ‫יוטה, לואיזיאנה ואוהיו.‬
‫שנת 2011 הייתה השנה ה-18 שלנו כזוג.‬
‫הייתה לנו מסורת לקנות טבעות לציון יום השנה‬
‫וזה התחיל כשהיינו יחד רק שבעה שבועות.‬
‫ג'ון נתן לי טבעת יהלום,‬
‫כי הוא ידע כבר אז שאנחנו ביחד לתמיד.‬
‫הייתי אומר שכבר בשנתיים הראשונות‬ ‫של מערכת היחסים שלנו, דיברנו על נישואים.‬
‫היו לנו חברים שעשו טקסי מחויבות,‬ ‫אבל אלו לא היו נישואים.‬
‫רצינו להתחתן.‬
‫אבל החלטנו שבשבילנו,‬ ‫נישואים חייבים להיות נישואים,‬
‫זאת לא יכולה להיות רק המחווה הסמלית.‬
‫אנו רוצים שתהיה לזה משמעות מבחינה חוקית.‬
‫רצינו שדרג ממשלתי יאמר,‬
‫"אתם חשובים, אתם קיימים.‬
‫אנחנו רואים אתכם."‬
‫אבל ברמת המדינה נאמר לנו,‬ ‫"אתם לעולם לא תוכלו להתחתן,‬
‫וגם אם הייתם נשואים‬ ‫באופן חוקי במדינה אחרת,‬
‫ותוכלו להציג רישיון נישואים,‬
‫מדינת אוהיו יכולה לומר,‬ ‫'אין לזה כל משמעות עבורנו.'"‬
‫אבל ג'ון ואני עדיין היינו מלאי תקווה.‬
‫בינואר 2011, התחלתי לשים לב למשהו שונה…‬
‫בדרך שבה ג'ון הלך.‬
‫זה נשמע אחרת.‬
‫זה היה כאילו רגל אחת‬ ‫הכתה ברצפה חזק יותר מהשנייה.‬
‫זה דבר כל כך קטן,‬ ‫רק שינוי בצליל ההליכה של מישהו,‬
‫והוא לא נעלם.‬
‫ולבסוף שכנעתי אותו, "יש כאן משהו.‬ ‫אתה באמת צריך לראות רופא."‬
‫אמרתי, "ג'ים, תתקשר‬ ‫אליי כשתקבל את תוצאות הבדיקה."‬
‫והוא אמר שיתקשר.‬
‫ולא שמעתי ממנו.‬
‫אז התקשרתי אליו וג'ים התחיל לבכות.‬
‫הוא אמר, "אני כל כך מצטער‬ ‫לספר לך את זה בטלפון.‬
‫אני מצטער לומר לך, אבל זה ניוון שרירים."‬
‫ואני פשוט… הרגשתי שמישהו‬ ‫הכה אותי בחזה עם מחבט בייסבול.‬
‫הוא אובחן כחולה בניוון שרירים,‬ ‫או במחלת לו גריג.‬
‫זאת הייתה ההתחלה.‬
‫רגל שמאל, ואז יד שמאל שלו‬
‫ואז צד ימין שלו התחיל גם כן.‬
‫ככל שג'ון נעשה יותר ויותר חולה,‬
‫ג'ים פשוט היה יושב שם‬ ‫מסתכל עליו, ואוהב אותו.‬
‫הוא היה איתו כל שנייה.‬
‫אז הימים שלנו היו מלאים בצפייה בטלוויזיה,‬
‫החזקת ידיים,‬
‫לדעת שהסוף מגיע, אבל לא לדעת בדיוק מתי.‬
‫ב-26 ביוני, 2013, עבדתי בפינת האוכל‬
‫וג'ון התקשר אליי מהחדר שלו ואמר,‬
‫"ג'ים, בוא לכאן."‬
‫נכנסתי לחדר שלו והוא צפה בחדשות.‬
‫בית המשפט העליון פסל‬ ‫את חוק הגנת הנישואים הפדרלי.‬
‫אלוהים.‬
‫- חוק הגנת הנישואים, 1996 -‬
‫- ארה"ב נגד וינדזור, 2013 -‬
‫אם אתם נשואים, אתם מקבלים רמה‬ ‫אחרת של הטבות, לרוב גבוהות יותר.‬
‫ואולי תקבלו הנחות מס, כמו אידי וינדזור.‬
‫אם הנישואים שלה לא יהיו מוכרים,‬ ‫היה עליה לשלם מס בגובה של 300 אלף דולר.‬
‫אם הנישואים שלה היו מוכרים,‬ ‫היא לא צריכה לשלם מס,‬
‫כך שמבחינה כלכלית,‬ ‫הרבה היה מונח על כף המאזניים.‬
‫כשתיאה היפה שלי מתה, הוצפתי באבל.‬
‫בעיצומו של האבל שלי,‬
‫הבנתי שהממשל הפדרלי מתייחס אלינו כאל זרות.‬
‫זה מגיע לבית המשפט העליון,‬
‫וחוק ההגנה על הנישואים נפסל.‬
‫אז קראתי את זה וחשבתי, "זה ענק,‬
‫ואני רוצה לתת לטיעון‬ ‫הנישואים הזה הזדמנות אמיתית."‬
‫אני עומד ליד מיטתו של ג'ון, מחזיק את ידו.‬
‫התכופפתי, חיבקתי ונישקתי את ג'ון,‬
‫ואמרתי, "בוא נתחתן."‬
‫הטלפון צלצל וזה היה ג'ים,‬
‫והוא שאל, "מה את עושה בשבוע הבא?"‬
‫ואמרתי "למה? מה קרה?"‬
‫אנחנו גרים שישה בלוקים מבית המשפט המחוזי.‬
‫בעולם מושלם, יכולתי פשוט לקחת‬ ‫את ג'ון בכיסא הגלגלים שלו‬
‫ולקבל את רישיון הנישואים שלנו,‬ ‫אבל לא באוהיו.‬
‫זה הותיר לנו ברירה אחת. שכירת מטוס רפואי.‬
‫אז החלטנו על מרילנד.‬
‫זאת הייתה טיסה שקטה,‬
‫לא נאמרו הרבה מילים.‬
‫נחתנו בנמל התעופה הבינלאומי‬ ‫של בולטימור-וושינגטון וחנינו על המסלול.‬
‫היום הוא יום חשוב,‬
‫לא רק בחייהם של שניים מהגברים‬ ‫הכי אהובים ומיוחדים שהכרתי,‬
‫אלא גם בחייהם‬ ‫של כל מי שמכיר, אוהב ומכבד אותם‬
‫ובמובן הרחב יותר,‬
‫לאמריקאים שחיכו להיות‬ ‫מוכרים כשווים לפי החוק‬
‫ובענייני הלב.‬
‫זה היה טקס קצר מאוד, אבל…‬
‫אבל אני זוכרת שבתחילתו‬
‫אמרתי "תוכלו להחזיק ידיים?"‬
‫הסתכלתי והבנתי שהם מעולם‬ ‫לא הפסיקו להחזיק זה לזה את הידיים.‬
‫תהפוך את זה.‬
‫זכינו לעשות משהו שלא חשבנו שנוכל לעשות,‬
‫להחזיק אחד לשני את היד‬ ‫ולומר, "אני נישא לך."‬
‫בכבוד לחוק של ארצנו הגדולה.‬
‫אני עכשיו מכריזה עליכם בעל ובעל,‬
‫שותפים שלובים לנצח.‬
‫מי ייתן והאהבה וחברות טובה יהיו איתכם לעד.‬
‫בואו כולנו נשמח.‬
‫אני מרגיש כמו…‬
‫הבחור הכי בר מזל‬
‫בעולם.‬
‫פשוט שמח.‬
‫זה כל מה שאני יכול לומר.‬
‫זה היה אירוע משמח.‬
‫זה באמת היה אירוע משמח.‬
‫ומעולם לא הייתי גאה יותר‬ ‫להיות אמריקנית מאשר באותו יום.‬
‫איך היה?‬ ‫-יופי! זה היה נהדר!‬
‫בשביל ג'ון לבצע את הנסיעה הזאת ולעשות זאת,‬
‫היה השיא של מי שהם היו כזוג‬ ‫ומה הייתה המשמעות שלהם זה לזה.‬
‫- קרטיס ארתור, אחיו של ג'ון ארתור -‬
‫- סוף־סוף אדון ואדון -‬
‫להיות מסוגלים להבטיח את אותן‬ ‫הבטחות ומחויבויות באופן פומבי וחוקי,‬
‫שינה את הכול.‬
‫אני חושב שג'ון ואני השתמשנו‬ ‫במילה "בעל" כמה אלפי פעמים בכל יום.‬
‫"רוצה לשתות משהו, בעל?"‬
‫"הווליום בסדר, בעל?"‬
‫"אני אוהב אותך, בעל."‬
‫- אהבה -‬
‫הייתי בפיקניק ודיברנו על ענייני היום,‬
‫כולל פסיקת וינדזור,‬
‫ומישהי אמרה, "יש לי חברים מאוד טובים,‬
‫הם כל כך התלהבו מפסיקת וינדזור‬
‫שהם טסו לשדה התעופה בבולטימור‬
‫והתחתנו ממש שם על המסלול."‬
‫והיא אמרה, "זה יהיה בעיתון‬ ‫ביום ראשון." זה היה יום שישי בערב.‬
‫אמרתי, "טוב, זה מרגש.‬
‫אני באמת שמח עבורם.‬
‫אבל את יודעת שיש להם בעיה."‬
‫אז, חמישה ימים אחרי שהתחתנו,‬ ‫אל הגיע לבית שלנו.‬
‫הבאתי איתי פיסת נייר אחת.‬
‫פשוט הבאתי תעודת פטירה ריקה.‬
‫והוא אמר, "חבר'ה,‬ ‫אני בטוח שלא דיברתם על זה‬
‫כי למה שתחשבו על תעודת‬ ‫פטירה כשרק עכשיו התחתנתם?‬
‫אבל האם אתם מבינים שכאשר שג'ון ימות,‬
‫הרישום הרשמי האחרון שלו כאדם יהיה שגוי?‬
‫אוהיו תגיד שהוא לא היה נשוי, רווק,‬
‫וג'ים, השם שלך לא יהיה שם כבן הזוג שנותר."‬
‫והם זעמו.‬
‫אני מודה בזה, זה הרגיז אותי.‬
‫הם רצו לדעת יותר.‬
‫כלומר, מה זה דורש?‬
‫נוכל לחקות תיק אחר.‬
‫נוכל ללכת בנעליים של וינדזור‬
‫ולמסגר את זה באותו האופן‬ ‫כפי שהם הציגו את התיק ההוא.‬
‫אני לא יכול להבטיח ניצחון.‬
‫אני רק יכול להבטיח שאעשה כמיטב יכולתי,‬ ‫אבל הסיכויים שלנו טובים.‬
‫ג'ון חשב שזה הדבר הנכון לעשות,‬
‫למרות ששנינו הבנו‬ ‫שזה אומר שאצטרך להיות רחוק מג'ון,‬
‫כדי להקדיש זמן לפגישות ולבתי משפט.‬
‫לשנינו זה היה ברור שעלינו לעשות זאת.‬
‫כך שג'ון ואני דיברנו‬
‫ומהר מאוד אמרנו, "כן, אנחנו בפנים.‬ ‫אנחנו בעניין. נעשה כל מה שאנחנו יכולים."‬
‫שלושה ימים לאחר מכן הגשנו תביעה.‬
‫אתם צריכים להבין שאני עורך דין למשפט.‬
‫אני פותר בעיות.‬
‫הבעיה של הלקוחות שלי הייתה‬ ‫שהם לא יקבלו תעודת פטירה מדויקת.‬
‫זה כל מה שאני צריך.‬ ‫זאת לא אמורה להיות בעיה גדולה מדי.‬
‫אנחנו לא מנסים לעשות שום דבר נוצץ,‬ ‫סקסי, מוזר, יוצא דופן כאן באוהיו הקטנה.‬
‫אנחנו רק מנסים ליישם‬ ‫את התקדים של בית המשפט העליון‬
‫וזה מה שעשינו.‬
‫זה כל מה שעשיתם?‬
‫לא, אבל זה היה הצעד הראשון.‬
‫נישואים חד־מיניים הם חוקיים במרילנד.‬
‫הם חוקיים כאן.‬
‫אז אחרי שעזבנו את בית המשפט,‬
‫כמה שעות לאחר מכן הייתי בבית עם ג'ון‬
‫ודודה טוטי הייתה שם.‬
‫הטלפון צלצל וג'ים ניתק ו…‬
‫לעולם לא אשכח שהוא אמר, "ניצחנו!"‬
‫הוא אמר, "נראה שניצחנו."‬
‫זה מדהים לראות מישהו חוגג את העובדה‬
‫שתעודת הפטירה שלו תוכל‬ ‫להראות שהוא גבר נשוי.‬
‫זה היה יום טוב.‬
‫אחד הרגעים המאושרים ביותר‬ ‫לקראת סוף חייו של ג'ון.‬
‫אני בטוח בזה.‬
‫ג'ון זכה לחיות בדיוק‬ ‫עוד שלושה חודשים אחרי ההחלטה הזאת.‬
‫באותו ערב התחלתי להקריא לו‬ ‫את אחד הספרים האהובים עליו,‬
‫"המארג" מאת קלייב ברקר,‬
‫וככל שחלפו השעות הוא נעשה שקט יותר ויותר‬
‫עד שנרדם.‬
‫אני עדיין זוכר את המשפט האחרון שהקראתי:‬
‫"אריות, הוא הגיע עם אריות."‬
‫זה היה סיפור אהבה יפהפה.‬
‫זה כל מה שזה היה.‬
‫זה היה סיפור אהבה יפה לפני המחלה,‬
‫וזה היה סיפור אהבה נפלא לאחר מכן.‬
‫ג'ון מת ב-22 באוקטובר, 2013‬
‫והגשנו בקשה לתעודת הפטירה.‬
‫היא חזרה עם הניסוח הנכון‬
‫וקיבלנו את מה שרצינו.‬
‫אבל אוהיו המשיכה לומר,‬ ‫"כשננצח בתיק הזה בערעור,‬
‫נשנה את כל זה בחזרה.‬
‫אנחנו נכבד את מה שהאנשים הצביעו בשבילו‬
‫כשהם אסרו על נישואים חד־מיניים,‬
‫אז התיק הזה עדיין לא הסתיים."‬
‫המאבק שלהם רק מתחיל.‬
‫תיק אוברגפל נגד הודג'ס‬ ‫מגיע עד בית המשפט העליון.‬
‫מצטרפים אליהם זוגות מכל רחבי אמריקה‬
‫שנלחמים כדי שהנישואים‬ ‫שלהם יוכרו על ידי המדינה שלהם‬
‫או שהמדינה שלהם תבטל‬ ‫את האיסור על נישואים חד־מיניים.‬
‫זה רציני.‬
‫זה יכול להיות מה שהתיקון ה-14‬ ‫עושה הכי טוב.‬
‫או שבית המשפט העליון‬ ‫ישלול זכות אנושית בסיסית זאת?‬
‫- אוברגפל נגד הודג'ס, 2015 -‬
‫בינואר 2015, קיבלנו הודעה שבית המשפט‬ ‫העליון אמר, "כן, אנחנו מקבלים את התיק הזה‬
‫ועכשיו הוא יהיה ידוע‬ ‫כ"אוברגפל נגד הודג'ס."‬
‫וכך, השאלה הייתה, האם התיקון ה-14‬
‫מחייב מדינות להתיר‬ ‫לזוגות חד־מיניים להתחתן?‬
‫הייתי צריך להיות נוכח‬ ‫בבית המשפט כדי לשמוע את כל מה שנאמר.‬
‫הגענו לשם בשבע בבוקר.‬
‫האווירה כולה,‬
‫היו שם אנשים כדי לתמוך בזכויות הגייז,‬
‫ואנשים שהתנגדו לזה.‬
‫זה היה באמת משהו שצריך לראות.‬
‫כשנכנסנו לאולם בית המשפט,‬
‫הושיבו אותנו בצד שמאל של דוכן השופטים.‬
‫הם הגבילו את כמות האנשים שנכנסו,‬
‫מפני שזה אולם לא גדול במיוחד.‬
‫אולם בית המשפט היה קטן משציפיתי.‬
‫היה לי דימוי של אולם בית משפט גדול ומפואר.‬
‫ואז, השופטים נכנסים פנימה.‬
‫הבוקר נשמע את הטענות‬
‫בתיק מספר 14-566, אוברגפל נגד הודג'ס‬
‫והתיקים המאוחדים.‬
‫אחת הגיבורות שלי היא רות ביידר גינסבורג,‬
‫היא נראית כל כך קטנה‬ ‫כשהיא יושבת מאחורי הדוכן.‬
‫רואים אותה רק מהצוואר למעלה,‬
‫אבל כשהיא שואלת שאלה,‬
‫אין ספק שהיא נוכחות מאוד גדולה.‬
‫שינינו את התפיסה שלנו לגבי נישואים.‬
‫נישואים היו מערכת יחסים עם זכר דומיננטי‬
‫לנקבה שהיא נחותה.‬
‫האם זאת תהיה בחירה שמותר למדינה לקבל?‬
‫לא.‬ ‫-להיאחז בנישואים כפי שהם היו פעם?‬
‫לא, לגמרי לא.‬
‫השופטים עוצרים כל הזמן.‬
‫אני לא חושב שענית על השאלה שלי.‬
‫שני הצדדים.‬
‫אין לזה כל קשר לפרק ארבע.‬
‫זה תן וקח בלתי פוסק של שאלה ותשובה.‬
‫הקונגרס לא יחוקק חוק שמכבד את חופש הדת.‬
‫כן.‬ ‫-זה משאיר את השאלה הזאת פתוחה?‬
‫זה באמת מדהים לראות.‬
‫בהחלט הייתי שם בטיעון של אוברגפל‬
‫ואני זוכר את הפרקליט המוביל‬ ‫מגן על החוקים נגד נישואים חד־מיניים.‬
‫- ג'ון ג'יי. בורש,‬ ‫התובע הכללי של מישיגן, 2011-2015 -‬
‫הוא נשאל על ידי השופט קנדי,‬ ‫שברור שכולם יודעים,‬
‫שההצבעה שלו היא מאוד חשובה בתיק הזה,‬ ‫"מה לגבי הכבוד שמגיע לכבודם של בני הזוג?"‬
‫והתובע הכללי של מישיגן אמר, "למדינת‬ ‫מישיגן אין עניין בכבודם של בני זוג."‬
‫ואנשים שהיו בבית המשפט,‬ ‫כולל אני, שאלו, "מה?"‬
‫התיק הוגש.‬
‫הטיעונים שבעל פה מסתיימים ולא ממש‬ ‫יודעים מתי בית המשפט יכריז על החלטתו.‬
‫כך שג'ים הלך לכל יום החלטה במשך חודשיים.‬
‫לפני כמה שנים, אם מישהו היה שואל אותי,‬
‫"ג'ים, מהו התיקון ה-14?"‬
‫לא היה לי מושג.‬
‫הידע שלי על החוקה היה די מקובל.‬
‫אני יכול לדקלם כמה מהתיקונים.‬
‫לפחות מה שהם מייצגים, לא בהכרח את המספרים.‬
‫אבל לא ממש הכרתי את החוקה.‬
‫ועדיין, התיקון הזה עומד בבסיס ההחלטה הזאת.‬
‫- אוברגפל נגד הודג'ס, 2015 -‬
‫- פסיקת אוברגפל נגד הודג'ס, 2015 -‬
‫השופט הראשי אומר שהשופט קנדי‬ ‫יקרא את ההחלטה הראשונה.‬
‫לשופט קנדי יש הבוקר את חוות דעתנו‬ ‫בתיק 14-556, אוברגפל נגד הודג'ס.‬
‫ישבתי מבוהל בכיסא…‬
‫החזקתי בידו של חבר‬ ‫וחשבתי, "טוב, הנה זה בא."‬
‫- אנתוני אמ. קנדי,‬ ‫שופט בית המשפט העליון 1988-2018 -‬
‫"טבעו של חוסר הצדק‬ ‫הוא שלא תמיד נראה אותו בזמננו.‬
‫הדורות שכתבו ואשררו‬ ‫את מגילת הזכויות ואת התיקון ה-14‬
‫לא התיימרו לדעת‬ ‫את היקף החירויות בכל ממדיה,‬
‫והם הפקידו לדורות הבאים‬
‫אמנה שמגנה על זכותם של כל האנשים‬
‫ליהנות מחירות בזמן‬ ‫שאנו לומדים את משמעותה."‬
‫כולם ידעו מה המשמעות…‬
‫של מה שקורה.‬
‫"אף איחוד אינו משמעותי יותר‬ ‫מזה של נישואים,‬
‫שכן הוא משלב את האידיאלים הנשגבים‬
‫של אהבה, נאמנות, מסירות, הקרבה ומשפחה.‬
‫ביצירת ברית ביניהם,‬
‫הופכים שני אנשים‬ ‫למשהו גדול יותר מכפי שהיו קודם לכן.‬
‫כפי שחלק מהעותרים במקרים האלה הוכיחו,‬
‫נישואים מגלמים אהבה‬ ‫שיכולה להחזיק מעמד אפילו מעבר למוות.‬
‫תהיה זו אי הבנה לומר שגברים ונשים אלה‬
‫אינם מכבדים את רעיון הנישואים.‬
‫טענתם היא…‬
‫שהם כן מכבדים רעיון זה,‬
‫מכבדים אותו כל כך שהם מבקשים‬ ‫כי הוא יחול גם עליהם.‬
‫טבעם הבלתי ניתן לשינוי מכתיב…‬
‫שנישואים חד־מיניים‬ ‫היא דרכם האמיתית והיחידה‬
‫למחויבות העמוקה זאת.‬
‫הם מבקשים זכות לשוויון בעיני החוק.‬
‫החוקה מעניקה להם זכות זו."‬
‫אני זוכר שהסתכלתי סביב‬ ‫וראיתי את הפנים של האנשים האלה,‬
‫חלקם בוכים בגלוי כמו ילדים,‬
‫דמעות זולגות על לחייהם.‬
‫אף אחד לא יכול להיות קר לב‬ ‫מול משהו כל כך עמוק.‬
‫זה היה אחד הרגעים‬ ‫הכי מדהימים שאי פעם ראיתי.‬
‫אני אספר לילדים שלי, אני אספר לנכדים שלי,‬
‫שהייתי שם כשבית המשפט אמר,‬
‫"הדלת פתוחה. אתם יכולים לעבור דרכה,‬
‫אתם חברים מלאים בחברה."‬
‫מחשבתי הראשונה הייתה,‬ ‫"ג'ון, אני מתגעגע אליך. הלוואי שהיית כאן.‬
‫הלוואי שיכולת לדעת שניצחנו.‬ ‫הלוואי שיכולת לחוות את זה."‬
‫ו…‬
‫להרגשה הזאת, הצטרפה במהירות הבנה מפתיעה.‬
‫זאת הייתה הפעם הראשונה בחיי כגיי מוצהר…‬
‫שהרגשתי כמו אמריקאי שווה.‬
‫אנחנו רוצים לחזור עכשיו לבית המשפט העליון.‬
‫ניתן לראות חלק מהמתמחים‬ ‫רצים החוצה עם ההחלטה‬
‫הנה מגיע המתמחה שלנו עם ההחלטה.‬
‫בית המשפט נתן את פסק הדין. הנה זה.‬
‫זה מה שפסק הדין אומר. התיקון ה-14‬
‫מחייב את המדינה לתת רישיון‬ ‫לנישואים בין שני אנשים מאותו מין‬
‫ולהכיר בנישואים בין שני אנשים מאותו מין…‬
‫- אהבה -‬
‫אז ישבתי בבית המשפט בין החברים שלי‬
‫בידיעה שפסק הדין יצא לקהל‬ ‫שהיה בחזית הבניין, ושכולם חוגגים…‬
‫- כל אהבה שווה -‬
‫…אנשים חוגגים. ומה שאני חושב זה,‬ ‫"בואו נסיים אני רוצה להצטרף למסיבה."‬
‫אל ואני זרוע בזרוע מובילים את הקבוצה שלנו‬
‫והקהל פשוט התפצל לפנינו.‬
‫היינו עושים צעד והוא נפתח עוד יותר לצדדים,‬
‫ואנשים בכו והריעו, שרו, חגגו.‬
‫אתם יוצאים למדרגות הקדמיות‬ ‫ויש את כל המפגינים משני הצדדים,‬
‫יש מקהלות מדהימות שרות‬
‫וכאילו, אין תיאום וזה צורם‬ ‫כי כל הצלילים מתערבבים בו זמנית,‬
‫וכל אמצעי התקשורת מקיפים אותו,‬
‫וג'ים מדבר ל-25 מיקרופונים.‬
‫אני רוצה להודות לצוות המשפטי שלי.‬
‫ובמיוחד אל גרהרדשטיין, שעמד לצדי‬
‫לכל אורך הדרך.‬
‫ואז הוא מקבל שיחת טלפון מהנשיא.‬
‫היי, האם זה ג'ים?‬ ‫-כן, אדוני הנשיא.‬
‫רק רציתי לברך אותך.‬
‫ובזמן שהוא מדבר עם הנשיא,‬
‫סדן הנשיא ביידן מועבר לתא הקולי.‬
‫לא רק שהיית דוגמה נהדרת לאנשים,‬
‫אלא אתה גם תביא שינוי מתמשך במדינה הזאת.‬
‫כן. תודה.‬
‫כלומר, זה אחד מהרגעים האלה‬
‫שאתם לא יכולים לחזור עליהם,‬ ‫ושאתם גם לא רוצים‬
‫זאת הייתה חוויה מדהימה לעבור דרך הקהל הזה‬
‫ולהרגיש את האהבה.‬
‫אהבה היא אהבה!‬
‫היום מסתיים בסינסינטי‬ ‫עם זוגות גייז שמתחתנים‬
‫והחגיגה מתחילה.‬
‫וכך, על ידי סמכותו של בית המשפט העליון‬
‫של ארצות הברית של אמריקה,‬
‫אנו שמחים היום בכוחה של האהבה.‬
‫תוכלו לחתום את הנדרים שלכם בנשיקה.‬
‫וזה המשיך ביום למחרת עם יום הגאווה.‬
‫- גאווה -‬
‫כמה תיקים מסתיימים במצעד‬ ‫במרכז העיר וכולם משתוללים משמחה?‬
‫- אהבה מנצחת! תודה ג'ים אוברגפל -‬
‫יום גאווה שמח.‬
‫היו כל כך הרבה צעירים‬ ‫שהצטופפו לאורך הרחובות האלה‬
‫והם הסתכלו על ג'ים‬ ‫והזיזו בשקט את השפתיים שלהם,‬
‫"תודה."‬
‫אני מדברת על מאות פרצופים‬
‫שאומרים, "ככה זה צריך להיות."‬
‫לעבור דרך העיר הזאת‬ ‫שהשתנתה בצורה כל כך קיצונית,‬
‫מהעיר הכי לא ידידותית לגייז בארץ,‬
‫למקום הנפלא והמזמין הזה.‬
‫לעולם לא אשכח את זה.‬
‫ג'ון היה חושב… שזה היה הדבר הכי מצחיק.‬
‫אם הייתם אומרים לו שמצבו הרפואי‬ ‫הוביל איכשהו לשינוי היסטורי‬
‫במערכת המשפט של ארה"ב,‬
‫הוא בוודאי היה מביט בכם במבט של,‬
‫אתם יודעים, כאילו, "תנו לי לספר לכם."‬ ‫מין סוג כזה של הבעת פנים.‬
‫אבל אני יכולה לראות אותו אומר,‬ ‫"את רואה דודה טוטי, זה באמת עניין של אהבה.‬
‫זה כל העניין."‬
‫מסביר לי את זה.‬
‫אז אני חושבת שזה מה שהוא היה אומר.‬
‫ואני חושבת שהוא היה מאוד גאה‬
‫שהנישואים שלו היו חלק מזה.‬
‫- תיק סגור! -‬
‫- 'כבוד שווה',‬ ‫נישואי גייז עכשיו חוקיים בכל המדינות -‬
‫זה היה עוד שיעור‬
‫שניסיונות מצפוניים‬
‫לממש את חוקי החוקה על חיינו הלאומיים‬
‫יכולים להפיק רגעים יוצאי דופן.‬
‫זה הלב של התיקון ה-14,‬ ‫המשמעות המקורית של זכויות האזרח,‬
‫שהזכויות שחייבות להיות לך כאדם‬
‫כדי להיות נוכח לגמרי בחברה.‬
‫על ידי הכרה בתפיסה הזאת‬ ‫של זכויות האזרח הבסיסיות,‬
‫הזכויות הבסיסיות של בני אנוש,‬
‫אנחנו נעים קדימה כבר יותר מ-150 שנה‬
‫ואנחנו עדיין מפענחים מה זה אומר.‬
‫אז, התיקון ה-14, בזמן שלפני שנים‬ ‫לא יכולתי לומר אפילו דבר אחד לגביו,‬
‫עכשיו אני מכיר את התיקון ה-14,‬ ‫ואני מבין שהתיקון הזה הוא כלי כל כך חשוב‬
‫בלהבטיח שמתייחסים אלינו באופן שווה.‬
‫זה עוזר לקדם אותנו לכיוון הערך‬ ‫האמריקני שלנו, "אנו, בני ארצות הברית,"‬
‫ולממש אחר המחויבויות האלה‬ ‫זה אחד הדברים המשמעותיים ביותר.‬
‫זה מה שהניע אותי, הייתי חייב‬ ‫לעמוד בהבטחות שלי לג'ון.‬
‫עשיתי את זה כי אהבתי אותו ו…‬
‫אהבה מנצחת.‬
‫היא בהחלט ניצחה באותו יום.‬
‫- אהבה מנצחת -‬
‫שוויון בנישואים מראה שהתיקון ה-14‬ ‫יכול להיות מגדלור של כוללניות,‬
‫גשר לאמריקה שמכבדת‬ ‫את האהבה שיש לנו זה לזה.‬
‫בין השאר, הודות לתיקון ה-14,‬
‫הקהילה הלהטב"קית שנתפסה כמי שיש לפחד ממנה,‬
‫הפכה לקהילה שמקבלת יחס של אנשים,‬
‫כבני אדם שחיים ונושמים‬
‫שמגיעים להם זכויות שוות.‬
‫ובאותו אופן,‬
‫קבוצה אחרת נאבקת שאמריקה‬
‫תכיר באנושיות המשותפת שלה.‬
‫גם הם רוצים שהתיקון ה-14‬ ‫יהיה גשר לחלום האמריקאי,‬
‫אבל במקום זה, הם נתקלו בקיר.‬
‫תרגום כתוביות: ליפא אביחי בוב‬